# **คู่มือการปฏิบัติงาน**

# **การส่งเสริมการปฏิบัติตามประมวลจริยธรรมข้าราชการพลเรือน**

**กลุ่มงานส่งเสริมและคุ้มครองจริยธรรม**

**ศูนย์ปฏิบัติการต่อต้านการทุจริต กระทรวงพาณิชย์**

**สำนักงานปลัดกระทรวงพาณิชย์**

**ปรับปรุงเมื่อวันที่ 1 กุมภาพันธ์ 2565**

# **สารบัญ**

**หัวข้อ** **หน้า**

## 1. วัตถุประสงค์ 1

 2. ขอบเขต 1

 3. คำจำกัดความ 2

4. ความรับผิดชอบ 2

5. ระเบียบ/ขั้นตอนการปฏิบัติงาน 3

5.1 ผังกระบวนการ (Work Flow) 3

5.2 ขั้นตอนการปฏิบัติงาน 3

6. มาตรฐานการปฏิบัติงาน 4

6.1 ข้อกำหนดที่สำคัญ 4

6.2 ตัวชี้วัดที่สำคัญ 4

 6.3 จุดควบคุม 4

7. ระบบติดตามประเมินผล 5

8. เอกสารอ้างอิง 5

9. การจัดเก็บและเข้าถึงเอกสาร 6

10. แบบฟอร์มที่ใช้ (ถ้ามี) 6

--------------------------------------

|  |  |  |
| --- | --- | --- |
| logo_moc | **คู่มือการปฏิบัติงาน** | **เลขที่เอกสาร** |
| **หน่วยงาน : ศูนย์ปฏิบัติการต่อต้านการทุจริต** |  |
| **กระบวนงาน : การส่งเสริมการปฏิบัติตามประมวลจริยธรรมข้าราชการพลเรือน** | **แก้ไขครั้งที่**....... |

1. **วัตถุประสงค์**

1.1 เพื่อส่งเสริมให้ข้าราชการสังกัดสำนักงานปลัดกระทรวงพาณิชย์มีการปฏิบัติตนตามประมวลจริยธรรมข้าราชการพลเรือน

1.2 เพื่อควบคุมและกำกับไม่ให้มีการละเมิดประมวลจริยธรรม

1.3 เพื่อกระตุ้นจิตสำนึกของข้าราชการในการดำรงตนเพื่อรักษาไว้ซึ่งเกียรติภูมิของข้าราชการ

1. **ขอบเขต**

2.1 รัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๗๖ กำหนดให้รัฐพึงพัฒนาระบบการบริหารราชการแผ่นดินทั้งราชการส่วนกลาง ส่วนภูมิภาค ส่วนท้องถิ่นและงานของรัฐ อย่างอื่นให้เป็นไปตามหลักการบริหารกิจการบ้านเมืองที่ดี โดยหน่วยงานของรัฐต้องร่วมมือและช่วยเหลือกันในการปฏิบัติหน้าที่ เพื่อให้การบริหารราชการแผ่นดิน การจัดทําบริการสาธารณะและการใช้จ่ายเงินงบประมาณมีประสิทธิภาพสูงสุดเพื่อประโยชน์สุขของประชาชน รวมตลอดทั้งพัฒนาเจ้าหน้าที่ของรัฐให้มีความซื่อสัตย์สุจริต และมีทัศนคติเป็นผู้ให้บริการประชาชน ให้เกิดความสะดวก รวดเร็ว ไม่เลือกปฏิบัติ และปฏิบัติหน้าที่อย่างมีประสิทธิภาพ

 วรรคสอง รัฐพึงดําเนินการให้มีกฎหมายเกี่ยวกับการบริหารงานบุคคลของหน่วยงานของรัฐให้เป็นไปตามระบบคุณธรรม โดยกฎหมายดังกล่าวอย่างน้อยต้องมีมาตรการป้องกันมิให้ผู้ใดใช้อํานาจหรือกระทําการโดยมิชอบที่เป็นการก้าวก่ายหรือแทรกแซงการปฏิบัติหน้าที่หรือกระบวนการแต่งตั้งหรือการพิจารณาความดีความชอบของเจ้าหน้าที่ของรัฐ

 วรรคสาม รัฐพึงจัดให้มีมาตรฐานทางจริยธรรม เพื่อให้หน่วยงานของรัฐใช้เป็นหลักในการกําหนดประมวลจริยธรรมสําหรับเจ้าหน้าที่ของรัฐในหน่วยงานนั้น ๆ ซึ่งต้องไม่ต่ำกว่ามาตรฐานทางจริยธรรมดังกล่าว

 สาระสำคัญของพระราชบัญญัติมาตรฐานทางจริยธรรม พ.ศ. 2562

 มาตรา ๕  มาตรฐานทางจริยธรรม คือ หลักเกณฑ์การประพฤติปฏิบัติอย่างมีคุณธรรมของเจ้าหน้าที่ของรัฐ ซึ่งจะต้องประกอบด้วย

(๑) ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข

(๒) ซื่อสัตย์สุจริต มีจิตสำนึกที่ดี และรับผิดชอบต่อหน้าที่

(๓) กล้าตัดสินใจและกระทำในสิ่งที่ถูกต้องชอบธรรม

(๔) คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ

(๕) มุ่งผลสัมฤทธิ์ของงาน

(๖) ปฏิบัติหน้าที่อย่างเป็นธรรมและไม่เลือกปฏิบัติ

(๗) ดำรงตนเป็นแบบอย่างที่ดีและรักษาภาพลักษณ์ของทางราชการ

2.2 การตั้งคณะกรรมการจริยธรรมประจำส่วนราชการ ตามที่ข้อกำหนดว่าด้วยกระบวนการรักษาจริยธรรม : กลไกและการบังคับใช้ประมวลจริยธรรมข้าราชการพลเรือน ข้อ ๖ กำหนดให้ ก.พ. โดยข้อเสนอของหัวหน้าส่วนราชการ แต่งตั้งคณะกรรมการจริยธรรมขึ้นเพื่อทำหน้าที่ให้คำปรึกษาแนะนำ สอดส่องดูแลและส่งเสริมให้มีการปฏิบัติตามประมวลจริยธรรมข้าราชการพลเรือน ติดตาม และประเมินผลการขับเคลื่อนงานด้านจริยธรรมของส่วนราชการ และข้อ ๙ กำหนดให้การสรรหาและการแต่งตั้งคณะกรรมการจริยธรรมให้เป็นไปตามหลักเกณฑ์และวิธีการที่กำหนด

2.3 ดำเนินการตามแนวทางปฏิบัติตนของข้าราชการพลเรือนตามประมวลจริยธรรมข้าราชการพลเรือน (พระราชบัญญัติมาตรฐานทางจริยธรรม พ.ศ. 2562) เพื่อใช้เป็นกรอบแนวทางจัดทำข้อกำหนดจริยธรรมที่สอดคล้องกับบทบาทภารกิจ และศึกษาถึงสภาพปัญญาความเสี่ยงของแต่ละหน่วยงานโดยมีแนวทางการขับเคลื่อนตามที่ สำนักงาน ก.พ. กำหนด และการให้ข้าราชการ และเจ้าหน้าที่กระทรวงพาณิชย์รับทราบประมวลจริยธรรมข้าราชการพลเรือน ซึ่ง ศปท. มีการส่งเสริมให้ความรู้ตามประมวลจริยธรรมฯ อย่างต่อเนื่อง

1. **คำจำกัดความ**

เจ้าหน้าที่ของรัฐ หมายความว่า ข้าราชการ พนักงาน ลูกจ้าง หรือผู้ปฏิบัติงานอื่น ในหน่วยงานของรัฐ

ประมวล หมายถึง รวบรวมให้เข้าระเบียบเป็นหมวดหมู่หนังสือที่รวบรวมสิ่งซึ่งเป็นประเภทเดียวกัน

จริย หมายถึง ความประพฤติ กริยาที่ควรประพฤติ

จริยธรรม หมายถึง ธรรมที่เป็นข้อประพฤติปฏิบัติ

1. **ความรับผิดชอบ**

|  |  |  |
| --- | --- | --- |
| **กิจกรรม** | **เป้าหมายของกิจกรรม** | **ผู้รับผิดชอบ** |
| การส่งเสริมคุณธรรมจริยธรรมของสำนักงานปลัดกระทรวงพาณิชย์ | 1. กํากับดูแล ติดตามการดําเนินการดานการส่งเสริมและคุ้มครอง จริยธรรมของหนวยงาน | หัวหน้าศูนย์ปฏิบัติการต่อต้าน การทุจริต |
| 2. ดูแล และส่งเสริมจริยธรรมให้เป็นไป ตามแผนปฏิบัติงานส่งเสริมคุณธรรมสำนักงานปลัดกระทรวงพาณิชย์ | หัวหน้ากลุ่มงานส่งเสริมและคุ้มครองจริยธรรม |
| 3. ปฏิบัติงานดานการส่งเสริมและคุ้มครองจริยธรรมและงานตามที่ไดรับมอบหมาย | นักจัดการงานทั่วไป |

1. **ระเบียบ/ขั้นตอนการปฏิบัติงาน**
	1. **ผังกระบวนการ**

**ศูนย์ปฏิบัติการต่อต้านการทุจริต (ศปท.)**

**กลุ่มงานส่งเสริมและคุ้มครองจริยธรรม**

- ส่วนราชการเสนอชื่อโดยคัดเลือกตามที่กำหนดไว้ในประมวลจริยธรรม

- ส่งรายชื่อให้สำนักงาน ก.พ.

* สำนักงาน ก.พ. ตรวจสอบความถูกต้อง และรวบรวมรายชื่อส่งให้สำนักงาน ป.ป.ช.
* ก.พ. ประการลงเว็บไซต์อย่างน้อย 15 วัน ก่อนพิจารณาแต่งตั้ง

**จัดตั้งคณะกรรมการจริยธรรม**

**ประจำสำนักงานปลัดกระทรวงพาณิชย์**

**ผ่านระบบการแต่งตั้งรูปแบบออนไลน์**

**คณะกรรมการจริยธรรมฯ ดำเนินการขับเคลื่อนตามแนวทางที่**

**สำนักงาน ก.พ. วางแนวทางไว้**

- มีการจัดตั้งกลุ่มงานจริยธรรมตามประมวลจริยธรรม

* มีการประชุมคณะกรรมการจริยธรรม
* จัดทำแผนงานส่งเสริมคุณธรรมจริยธรรม
* ดำเนินการตามแผนส่งเสริมคุณธรรมจริยธรรม
* มีการควบคุม กำกับ ดูแลให้มีการปฏิบัติตนตามประมวลจริยธรรม
* ติดตาม และประเมินผลให้มีการปฏิบัติตามประมวลจริยธรรม

**รายงานผลการปฏิบัติงานตามประมวลจริยธรรมต่อหัวหน้าส่วนราชการและสำนักงาน ก.พ.**

ทบทวนผลการดำเนินงานเพื่อปรับปรุงและพัฒนาแผนฯ

* 1. **ขั้นตอนการปฏิบัติงาน**

5.2.1คณะกรรมการจริยธรรมประจำสำนักงานปลัดกระทรวงพาณิชย์ มีองค์ประกอบดังนี้

 ๑) ผู้ทรงคุณวุฒิภายนอกหน่วยงาน เป็นประธานกรรมการ

 ๒) ข้าราชการพลเรือนในส่วนราชการซึ่งดำรงตำแหน่ง ประเภทบริหารหรือประเภทอำนวยการที่ได้รับเลือก จากข้าราชการผู้ดำรงตำแหน่งดังกล่าว จำนวนหนึ่งคน เป็นกรรมการ

 ๓) ข้าราชการพลเรือน พนักงานราชการ พนักงาน ลูกจ้าง และผู้ปฏิบัติงานอื่นในส่วนราชการที่ได้รับการคัดเลือก ของส่วนราชการนั้น จำนวนสองคน เป็นกรรมการ

 ๔) ผู้ทรงคุณวุฒิภายนอกส่วนราชการ จำนวนสองคน เป็นกรรมการ

 ๕) รองหัวหน้าส่วนราชการที่ได้รับมอบหมายให้รับผิดชอบงานด้านจริยธรรม เป็นกรรมการ และเลขานุการ

 5.2.2 วิธีการสรรหาและคัดเลือกคณะกรรมการจริยธรรม

 1) ศปท. ได้ขอความเห็นชอบวิธีการสรรหาและคัดเลือกคณะกรรมการจริยธรรมในการแต่งตั้งคณะกรรมการจริยธรรมประจำสำนักงานปลัดกระทรวงพาณิชย์จากปลัดกระทรวงพาณิชย์

 2) หัวหน้าส่วนราชการและรองหัวหน้าส่วนราชการร่วมกันพิจารณา ประธานและผู้ทรงคุณวุฒิภายนอกส่วนราชการ คัดเลือกจากบัญชีรายชื่อจากผู้เกษียณอายุราชการที่มีความซื่อสัตย์เป็นที่ประจักษ์ หรือตามที่ปลัดกระทรวงเห็นสมควร

 3) ให้ส่วนราชการดำเนินการสรรหาและคัดเลือกกรรมการที่เป็นข้าราชการพลเรือนในส่วนราชการซึ่งดำรงตำแหน่งประเภทบริหารหรือประเภทอำนวยการ โดยให้ข้าราชการพลเรือนผู้ดำรงตำแหน่งดังกล่าวเลือกกันเองโดยใช้วิธีบัตรลงคะแนนตามวิธีการที่ส่วนราชการเห็นสมควร จำนวนหนึ่งคน

 4) ให้ส่วนราชการดำเนินการสรรหาและคัดเลือกกรรมการที่เป็นข้าราชการพลเรือนพนักงานราชการ พนักงาน ลูกจ้าง และผู้ปฏิบัติงานอื่นในส่วนราชการ จำนวนสองคน ใช้วิธีคัดเลือกให้ กลุ่ม/กอง/ศูนย์ เสนอรายชื่อตัวแทน 1 คน และนำมาคัดเลือกโดยใช้วิธีบัตรลงคะแนน

 5) ให้หัวหน้าหน่วยงานมอบหมายเจ้าหน้าที่ที่รับผิดชอบงานด้วยจริยธรรมเป็นฝ่ายเลขานุการ จำนวนหนึ่งคน

 5.2.3 การดำเนินการดังนี้

 1) ศปท. ดำเนินการตามวิธีสรรหาและคัดเลือกผู้ที่ได้รับการแต่งตั้งเป็นคณะกรรมการจริยธรรมประจำสำนักงานปลัดกระทรวงพาณิชย์ ตามหลักเกณฑ์และวิธีการสรรหาและการแต่งตั้งคณะกรรมการจริยธรรม (ตามหนังสือสำนักงาน ก.พ. ที่ นร ๑๐๑๙/ว ๒๒ ลงวันที่ ๒๓ กันยายน ๒๕๖๔)

 2) สำนักงาน ก.พ. ตรวจสอบความครบถ้วนของข้อมูลเพื่อการแต่งตั้งคณะกรรมการ จริยธรรมผ่านระบบการแต่งตั้งคณะกรรมการจริยธรรมในรูปแบบออนไลน์ และรวบรวมรายชื่อคณะกรรมการ จริยธรรมทั้งหมดส่งให้สำนักงาน ป.ป.ช. เพื่อตรวจสอบประวัติบุคคลผู้ได้รับการคัดเลือกให้ดำรงตำแหน่ง ประธานกรรมการจริยธรรมและกรรมการจริยธรรมว่าเป็นผู้ร่ำรวยผิดปกติ กระทำความผิดฐานทุจริต ต่อหน้าที่ หรือกระทำความผิดต่อตำแหน่งหน้าที่ราชการ หรือความผิดต่อตำแหน่งหน้าที่ในการยุติธรรม หรือความผิดที่เกี่ยวข้องกันหรือไม่

3) สำนักงาน ก.พ. และส่วนราชการประกาศรายชื่อผู้ได้รับการคัดเลือกในเว็บไซต์ เพื่อให้ทราบโดยทั่วไปเป็นระยะเวลาอย่างน้อย ๑๕ วัน ก่อนเสนอ ก.พ. เพื่อพิจารณาแต่งตั้ง

4) สำนักงาน ก.พ. จัดทำประกาศ ก.พ. เรื่องแต่งตั้งคณะกรรมการจริยธรรม และเผยแพร่ บนเว็บไซต์สำนักงาน ก.พ.

 5.2.4 การขับเคลื่อนประมวลจริยธรรมข้าราชการพลเรือน :

ขั้นตอนที่ ๑ ศึกษาประมวลจริยธรรม

ขั้นตอนที่ ๒ วิเคราะห์ประเด็นปัญหาหรือความเสี่ยงด้านจริยธรรม

ขั้นตอนที่ ๓ สํารวจความคาดหวังของผู้มีส่วนได้ส่วนเสีย (Stakeholders) ต่างๆ

ภายในสำนักงานปลัดกระทรวงพาณิชย์เกี่ยวกับข้อกำหนดจริยธรรม

ที่พึงประสงค์

ขั้นตอนที่ ๔ กําหนดประเด็นปัญหาหรือความเสี่ยงเพื่อประกอบการขับเคลื่อน

 ประมวลจริยธรรม

ขั้นตอนที่ ๕ จัดลําดับความสําคัญของประเด็นในแต่ละข้อ

ขั้นตอนที่ ๖ กําหนดตัวชี้วัด (Key Performance Indicators) และเป้าหมายใน

เชิงรูปธรรม

ขั้นตอนที่ ๗ กําหนดกลยุทธ์และแผนปฏิบัติ (Action Plan) ภายใต้ระยะเวลาที่

 เหมาะสมเพื่อรองรับตัวชี้วัดเชิงรูปธรรมแต่ละประเด็น

ขั้นตอนที่ ๘ ติดตามและประเมินผล

5.2.5. การจัดกิจกรรมเพื่อดําเนินการขับเคลื่อนประมวลจริยธรรมข้าราชการพลเรือน

 5.2.6. การรายงานผลการประเมินตามประมวลจริยธรรม

**6. มาตรฐานการปฏิบัติงาน**

6.1 ให้ข้าราชการพลเรือน กรรมการ พนักงานราชการ พนักงาน ลูกจ้าง และผู้ปฏิบัติงานอื่นพึงปฏิบัติตนเพื่อรักษาจริยธรรมตามประมวลจริยธรรมข้าราชการพลเรือน (ซึ่งมีผลใช้บังคับตั้งแต่วันที่ 21 พฤษภาคม 2564 เป็นต้นไป) ดังต่อไปนี้

1) ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข ด้วยการแสดงออกถึงความภูมิใจในชาติและรักษาผลประโยชน์ของชาติ ปฏิบัติตามหลักศาสนาที่ตนนับถือ เคารพในความแตกต่างของการนับถือศาสนา ปฏิบัติตามรัฐธรรมนูญและกฎหมาย และเทิดทูนรักษาไว้ซึ่งสถาบันพระมหากษัตริย์

2) ซื่อสัตย์สุจริต ปฏิบัติหน้าที่อย่างตรงไปตรงมาตามกฎหมายและตามทำนองคลองธรรม โปร่งใส และตรวจสอบได้ ไม่แสดงออกถึงพฤติกรรมที่มีนัยเป็นการแสวงหาประโยชน์โดยมิชอบ รับผิดชอบต่อหน้าที่ มีความพร้อมรับการตรวจสอบและรับผิด มีจิตสำนึกที่ดี โดยคำนึงถึงสังคม สิ่งแวดล้อม สิทธิมนุษยชน และเคารพต่อศักดิ์ศรีความเป็นมนุษย์

3) กล้าตัดสินใจและยืนหยัดทำในสิ่งที่ถูกต้องชอบธรรม กล้าคัดค้านในสิ่งที่ไม่ถูกต้อง กล้าเปิดเผยหรือรายงานการทุจริตประพฤติมิชอบต่อผู้มีหน้าที่รับผิดชอบ ใช้ดุลพินิจในการปฏิบัติหน้าที่โดยปราศจากอคติ และไม่ยอมกระทำในสิ่งที่ไม่เหมาะสมเพียงเพื่อรักษาประโยชน์หรือสถานภาพของตนเอง

4) คิดถึงประโยชน์ส่วนรวมมากกว่าประโยชน์ส่วนตัว ไม่มีผลประโยชน์ทับซ้อน เสียสละ มีจิตสาธารณะ สามารถแยกเรื่องส่วนตัวออกจากหน้าที่การงาน ไม่กระทำการอันมีลักษณะเป็นการขัดกันระหว่างประโยชน์ส่วนบุคคลและประโยชน์ส่วนรวม และไม่ประกอบกิจการหรือเข้าไปเกี่ยวข้องกับผลประโยชน์อันเกิดจากการปฏิบัติหน้าที่ของตน

5) มุ่งผลสัมฤทธิ์ ประสิทธิภาพ และคุณภาพของงาน ปฏิบัติงานด้วยความรวดเร็ว ทันต่อเวลาและสถานการณ์ คำนึงถึงประโยชน์และความคุ้มค่าในการใช้ทรัพยากรของรัฐ รักษามาตรฐานการทำงานที่ดี พัฒนาตนเองอย่างต่อเนื่อง ใช้เทคโนโลยีอย่างเหมาะสม เชื่อมั่นในระบบการทำงานเป็นทีม ให้บริการแก่ประชาชนด้วยความเต็มใจ และเปิดเผยข้อมูลข่าวสารที่ถูกต้อง

6) ปฏิบัติหน้าที่ด้วยความเที่ยงธรรม ปราศจากอคติ และไม่เลือกปฏิบัติโดยการใช้ความรู้สึกหรือความสัมพันธ์ส่วนตัว หรือเหตุผลของความแตกต่างทางเชื้อชาติ ศาสนา เพศ อายุ สภาพร่างกาย สถานะทางเศรษฐกิจสังคม และต้องรักษาความเป็นกลางทางการเมือง โดยไม่อาศัยตำแหน่งหน้าที่ซึ่งอาจมีลักษณะเป็นการให้คุณให้โทษแก่นักการเมืองและพรรคการเมือง

7) ดำรงตนเป็นแบบอย่างด้วยการเป็นข้าราชการที่ดี และรักษาภาพลักษณ์ของทางราชการ พึงปฏิบัติตนให้เป็นที่เชื่อถือศรัทธาแก่ประชาชน ปฏิบัติต่อประชาชนด้วยความสุภาพ อ่อนน้อมถ่อมตน ไม่อ้างหรือใช้อำนาจโดยปราศจากเหตุผล ดำเนินชีวติอย่างเรียบง่ายโดยน้อมนำหลักปรัชญาเศรษฐกิจพอเพียง พระบรมราโชวาท หลักคำสอนทางศาสนามาปรับใช้ และปฏิบัติตนเป็นพลเมืองดีด้วยการเคารพกฎหมายและมีวินัย

**7. จุดควบคุม**

หากมีข้อร้องเรียนเรื่องละเมิดประมวลจริยธรรมเกิน 2 เรื่อง ต้องมีการทบทวนปรับปรุงแผนส่งเสริมอย่างเร่งด่วน และรายงานให้คณะกรรมการจริยธรรมทราบทันที

**8. ระบบติดตามประเมินผล**

8.1 มีการรายงานผลการดำเนินงานประจำปีต่อคณะกรรมการส่งเสริมคุณธรรมแห่งชาติ

8.2 มีการประเมินพฤติกรรมข้าราชการทุกสิ้นปีงบประมาณและสรุปรายงานต่อประธานคณะกรรมการจริยธรรมและปลัดกระทรวงพาณิชย์ เพื่อนำผลการประเมินฯ ประกอบการจัดทำแผนการขับเคลื่อนคุณธรรมจริยธรรมของข้าราชการสำนักงานปลัดกระทรวงพาณิชย์

**9. เอกสารอ้างอิง**

9.1 พระราชบัญญัติมาตรฐานทางจริยธรรม พ.ศ. 2562.

9.2 ระเบียนคณะกรรมการมาตรฐานทางจริยธรรม ว่าด้วยหลักเกณฑ์การจัดทำประมวลจริยธรรม ข้อกำหนดจริยธรรม และกระบวนการรักษาจริยธรรมของหน่วยงานและเจ้าหน้าที่ของรัฐ พ.ศ. 2563

9.3 ประมวลจริยธรรมข้าราชการพลเรือน พ.ศ. 2564 ตามรัฐธรรมนูญแห่งราชการอาณาจักรไทย 2560 มาตรา 76

9.4 หลักเกณฑ์และวิธีการสรรหาและการแต่งตั้งคณะกรรมการจริยธรรม (ตามหนังสือสำนักงาน ก.พ. ที่ นร ๑๐๑๙/ว ๒๒ ลงวันที่ ๒๓ กันยายน ๒๕๖๔)

**10. การจัดเก็บและเข้าถึงเอกสาร**

|  |  |  |  |
| --- | --- | --- | --- |
| **ชื่อเอกสาร** | **สถานที่เก็บ** | **ผู้รับผิดชอบ** | **การจัดเก็บ** |
| 1. คณะกรรมการจริยธรรม สป. | ศปท. | น.ส. พรยงค์ เชียงศรี | แฟ้มเอกสาร |
| 2. แผนแม่บทส่งเสริมคุณธรรม | ศปท. | น.ส. พรยงค์ เชียงศรี | แฟ้มเอกสาร |

**11. แบบฟอร์มที่ใช้**

-

-----------------------------------------------------